CELEX: C2006/154/21
Language: sk
Date: 2006-07-01 00:00:00
Title: Vec C-186/06: Žaloba podaná  18. apríla 2006  – Komisia Európskych spoločenstiev/Španielske kráľovstvo

1.7.2006   
            
            
               SK
            
            
               Úradný vestník Európskej únie
            
            
               C 154/10
            
         Žaloba podaná 18. apríla 2006 – Komisia Európskych spoločenstiev/Španielske kráľovstvo
   (Vec C-186/06)
   (2006/C 154/21)
   Jazyk konania: španielčina
   Účastníci konania
   
      Žalobkyňa: Komisia Európskych spoločenstiev (v zastúpení: D. Recchia, A. Alcover San Pedro, splnomocnení zástupcovia)
   
      Žalovaný: Španielske kráľovstvo
   Návrhy žalobkyne
   
               —
            
            
               určiť, že Španielske kráľovstvo si v súvislosti s plánom zavodnenia inundačného územia Kanál Segarra-Garrigues nesplnilo povinnosti, ktoré mu vyplývajú z článkov 2, 3 a 4 ods. 1 a 4 smernice Rady 79/409/EHS (1) o ochrane voľne žijúceho vtáctva,
            
         
               —
            
            
               zaviazať Španielske kráľovstvo na náhradu trov konania.
            
         Žalobné dôvody a hlavné tvrdenia
   Členské štáty nemôžu využiť skutočnosť, že neurčili chránené územia v súlade so smernicou nato, aby na týchto územiach pôsobili spôsobom, ktorý môže ohroziť ciele smernice; ak členský štát neurčil osobitne chránené územia pre vtáctvo (OCHÚV), kde tak urobiť mal – ako je tomu v predmetnom prípade – za požadovanú úroveň ochrany v oblasti dôležitej pre vtáctvo sa považuje úroveň stanovená v článku 4 ods. 4 smernice.
   Komisia sa preto domnieva, že Španielske kráľovstvo si tým, že stanovilo a vykonalo formálne kroky vedúce k povoleniu plánu zavodnenia územia Kanál Segarra-Garrigues, nesplnilo povinnosti, ktoré mu vyplývajú z článkov 2, 3 a 4 ods. 1 a 4 smernice.
   
      (1)  Ú. v. ES L 103, s. 1; Mim. vyd. 15/001, s. 98.